《飞仙道中》
宋代·李新

鸟衔桃李堕高卑，陵谷逢春花作衣。
犹忆去年携小筥，上山独自采春薇。
涧流到海住家处，今我无家何更归。
修途老来倍酸苦，晚雨一丝愁一缕。
晓征春事太平无，未尽蜀天已秦语。
仰看鸿鹄向南飞，笑杀鸱鸢争腐鼠。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。